霍恩

霍恩（），字天錫，直隶易州（今河北易縣）人。明朝官员。

生平
弘治十四年（1501年）辛酉科順天鄉試舉人，弘治十五年（1502年）聯捷壬戌科進士。初授山陽縣知縣。正德年间，任河南上蔡縣知縣。當時流寇四起，中原郡邑，大多殘破。正德七年（1512年），劉六、劉七起事軍隊攻打上蔡縣，霍恩与典史梁逵共守。霍恩問妻子劉氏，如果城坡將如何。劉氏表示願意同死。霍恩於是在官廨後築臺，與其子相約：「見我下城，即賊入矣。」城陷之後，霍恩拔刀下城。劉氏在臺上見此情景，即自縊。但未氣絕，用髮簪刺心而死。霍恩被敵軍抓獲，敵人強迫他下跪。霍恩大罵：「吾此膝肯為賊屈乎！」敵軍每日殺人對其震懾，霍恩怒罵更甚。最終被敵人支解身亡。梁逵也自縊殉國。《明史》将其事列入忠义传《明史·卷二百八十九》：霍恩，字天錫，易州人。弘治十五年進士。正德中，歷知上蔡縣。六年，賊四起，中原郡邑多殘破。畿內則棗強知縣段豸、大城知縣張汝舟，河南則恩及典史梁逵，西平知縣王佐、主簿李銓，葉縣知縣唐天恩，永城知縣王鼎，裕州同知郁采、都指揮詹濟、鄉官任賢，固始丞曾基，夏邑丞安宣，息縣主簿刑祥，睢寧主簿金聲、丘紳，西華教諭孔環，山東則萊蕪知縣熊驂，萊州衛指揮僉事蔡顯，南畿則靈譬主簿蔣賢，皆抗節死，而恩、佐、采、環死尤烈。恩與梁逵共守，當賊至時，語妻劉曰：「脫有急，汝若何？」劉願同死，乃築臺廨後，約曰：「見我下城，即賊入矣。」及城陷，恩拔刀下城，劉臺上見之，即縊，未絕，以簪刺心死。恩被執，賊脅之跪。罵曰：「吾此膝肯為賊屈乎！」賊日殺人以懾之，罵益厲。賊以刀抉其口，支解之。逵自經死。。正德七年贈光禄寺少卿《明武宗毅皇帝實錄卷之八十三》：正德七年春正月，贈河南上蔡縣知縣霍恩、西平縣知縣王佐為光祿寺少卿。恩易州人，以進士授上蔡知縣，值流賊初起，即為捍禦計，與士民盟曰：賊至，當與此城為存亡。已而賊果至，恩拒之甚力，賊據故壘馮高下射，眾不能支，城陷，恩被執，賊脅之跪，罵曰：反賊，吾此膝豈屈於汝。賊日屠戮於前，以相恐，恩罵益厲，賊以刀抉其口，遂支解之。妻劉氏，按察副使俊女，賊至，時恩與劉曰：脫有急，汝將奈何？劉曰：願同死。乃築台廨後，約曰：若見我下城，即賊入矣，可自為計。恩提刀下城，劉於台上見之，即自縊，未絕，復以簮刺心而死。佐潞州人，在西平聞賊起，修城池，練民兵，為守具甚備。賊來攻，佐拒於城上，射傷賊，賊怒，力攻之，城破，佐猶手格數賊，力屈被執，罵不絕口。賊懸之旗竿，射死，復支解之。事聞，各給棺斂，贈官賜祭，蔭一子為國子生。恩子為千戶者，進指揮同知世襲。既又命有司各立祠死所，春秋致祭。劉氏贈宜人，賜之誥命，仍於易州建忠節坊以旌其門。時指揮僉事李樂與恩同守上蔡，亦以死事賜指揮使。樂逃匿，實不死，久之事覺，乃捕治之，並罪奏報者。。

家族
曾祖父霍旺，正千戶；祖父霍敬，正千戶；父霍贇，正千戶。母李氏；繼母趙氏。重庆下。

参考文献

 延伸阅读 


En恩
Category:易縣人
Category:明朝山陽縣知縣
Category:明朝上蔡縣知縣
Category:明朝战争身亡者